open-index/open-wikipedia-markdown huggingface dataset:
Pikkulohimonni

**Pikkulohimonni** (*Eutropiichthys murius*) on kuultomonneihin kuuluva kalalaji. Lajia tavataan makeista vesistä Etelä-Aasiasta.

## Koko ja ulkonäkö
Pikkulohimonni voi kasvaa noin 28 cm pitkäksi. Ruumiinrakenteeltaan laji on litteähkö ja virtaviivaisen pitkänomainen. Suu on leveä. Kalan selkäevä on lyhyt ja sijaitsee suhteellisen edessä. Lähellä haarautunutta pyrstöä on pienikokoinen rasvaevä. Vatsaevät ovat pienet. Pikkulohimonnin kuonossa on neljä viiksisäieparia, joista yksi pari on muita pidempi. Väriltään laji on selästään tumma ja kyljistään ruskehtavan harmaa tai hopeanharmaa. Monissa evissä on tumma kärki.

## Levinneisyys ja elintavat
Pikkulohimonnia tavataan Ganges- ja Brahmaputrajokien valuma-alueilta Intian pohjoisosista, Nepalista ja Bangladeshista. Kalan elinympärristöä ovat joet ja tulva-aikaan myös riisipellot. Laji liikkuu useimmiten lähellä muta- tai hiekkapohjia.

Pikkulohimonni on levinneisyysalueellaan merkittävä ruokakala, ja sitä kalastetaan myös kaupallisesti.

## Lähteet
Kelb tal-kaċċa ta’ Malta

**Kelb tal-kaċċa ta’ Malta** () on maltalainen koirarotu.

## Ulkonäkö
Rotu muistuttaa saint-germaininseisojaa ja italianseisojaa, ja sillä onkin braccomaiset kasvonpiirteet ja suuret riippuvat korvat. Se on keskikokoinen, ja sillä on lyhyt karvapeite. Kirsu ja huulet ovat yleensä vaaleanpunaiset. Pohjaväri on aina valkoinen, jossa olevien laikkujen sävy vaihtelee vaaleasta sitruunasta tummanoranssiin. Sitruunalaikkuiset yksilöt ovat hieman pienempiä ja matalampia kuin oranssilaikkuiset, ja jotkut pitävät niitä rodun "oikeana" variaationa.

## Luonne ja käyttäytyminen
Rotu on älykäs, erittäin uskollinen, ystävällinen ja lempeä. Sitä käytetään paitsi tavanomaiseen metsästykseen, myös noutamiseen ja ylösajamiseen. Sen riistaa ovat tyypillisesti olleet mm. viiriäiset, turturikyyhkyt ja laulurastaat. Työskennellessään se kulkee kaikkien paikallisten maastojen läpi vaikeuksitta. 

## Alkuperä
Alunperin Maltalla metsästystä harrastettiin ainoastaan aatelisten keskuudessa, ja 1500-luvulla metsästys oli jo erittäin säännösteltyä. Vanhin rodun mahdollisesti mainitseva dokumentti on suurmestari Ximenesin vuonna 1773 julkaisema asiakirja, joka salli seisojatyyppisten koirien käytön metsästyksessä. Ajan myötä rotu sopeutui paikalliseen ilmastoon ja maastoon: lyhyt karvapeite auttoi selviytymään sekä leutoina talvina että ankarina kesinä.

Jo vuosien ajan maltalaiset metsästäjät ovat pyrkineet siihen, että jonain päivänä rotu hyväksyttäisiin virallisesti puhdasrotuiseksi. Tällä hetkellä Maltan saarilta löytyy kohtuullisen paljon rodunedustajia, minkä lisäksi joitain yksilöitä on kulkeutunut Australiaan maltalaisten maahanmuuttajien mukana. Ulkomaalaisten lintukoirarotujen, kuten saksanseisojan, kulkeuduttua Maltalle ja risteydyttyä paikallisen populaation kanssa puhdasrotuisten yksilöiden kanta on kuitenkin alkanut vähentyä.

Vuonna 2012 Federazzjoni Kaċċaturi Nassaba Konservazzjonisti -järjestö perusti Klabb Klieb tal-Kaċċa ta' Malta -kerhon, jonka tehtävänä oli suorittaa rotua koskeva geneettinen tutkimus. Tämän myötä vuonna 2014 hammaskirurgi James Galea ja eläinlääkäri Martin Debattista toteuttivat tutkimuksen, ja kokoon saatiin näytteet 20 yksilöltä. Vuotta myöhemmin heinäkuussa 2015 tutkimusta arvioitiin italialaisissa DNA-tutkimuksiin erikoistuneissa yliopistoissa. Loppupäätelmä oli, että kyseessä oli ainutlaatuinen ja aidosti maltalainen rotu, eikä sitä enää voitu luokitella sekarotuiseksi tai risteytystaustaiseksi. Projekti on nyt saavuttanut päämääränsä, ja rodulle ollaan valmistelemassa kantakirjaa.

Vuonna 2001 Maltalla painettiin ensimmäinen rotua esittävä postimerkki. Kesäkuussa 2016 Malta Canine Society järjesti näyttelyn, jossa esiteltiin myös tämän rodun edustajia ja jossa kansainväliset tuomarit pääsivät tutustumaan siihen. 

### Etymologia
Sananmukaisesti *kelb tal-kaċċa ta’ Malta* tarkoittaa ”Maltan metsästyskoiraa”. Sitruunalaikkuisia yksilöitä kutsutaan toisinaan termillä *kelb tal-kaċċa ta’ Għawdex* eli ”Gozon metsästyskoira”.

## Lähteet
Michael O’Leary

**Michael Kevin O’Leary** (s. 20. maaliskuuta 1961) on irlantilainen liikemies, joka toimii halpalentoyhtiö Ryanairin toimitusjohtajana. Hänen omaisuutensa arvoksi on arvioitu yli miljardi Yhdysvaltain dollaria, mikä tekee hänestä yhden Irlannin rikkaimmista henkilöistä.

## Elämä
O’Leary opiskeli Clongowes Wood College -sisäoppilaitoksessa ja sen jälkeen kauppatieteitä Dublinin Trinity Collegessa.

O’Learyn ensimmäinen työpaikka oli Stokes Kennedy Crowleyllä (myöhemmin KPMG). Hän tapasi ilmailuyrittäjä Tony Ryanin, jonka taloudelliseksi neuvonantajaksi hän siirtyi. Ryan perusti lentoyhtiö Ryanairin vuonna 1985. O’Leary sai vaikeuksiin joutuneen lentoyhtiön talousjohtajan paikan vuonna 1988 ja alkoi kehittämään sitä Southwestin liiketoimintamallin mukaiseksi halpalentoyhtiöksi. Hänestä tuli Ryanairin toimitusjohtaja vuonna 1994. Liiketoimintamallissa koitetaan säästää rajusti kaikissa mahdollisissa kuluissa; O’Learyn on sanottu vieneen halpalentoyhtiön konseptin pisimmälle maailmassa.

O’Leary tunnetaan julkisuudessa kohua herättäneistä lausunnoistaan ja rumasta kielenkäytöstään. Hän on kritisoinut kärkkäästi muun muassa parempia työoloja vaatineita työntekijöitään, valittavia asiakkaitaan, kilpailevia yhtiöitä, Brexitiä ja erilaisia rajoituksia laatineita päättäjiä. Hän on kiistänyt ihmisen aiheuttamat päästöt ilmastonmuutoksen syynä: esimerkiksi vuonna 2010 hän kutsui tutkimustietoa ihmisen aiheuttamasta ilmastonmuutoksesta ”hevonpaskaksi”. Hän on myöhemmin pyörtänyt kantaansa ja sanonut ilmastonmuutoksen torjumisen olevan huomioitava asia, koska se kiinnostaa asiakkaita ja työntekijöitä. O’Leary on aiheuttanut vuosien varrella pahennusta muun muassa ehdottamalla lentokoneen vessan käytöstä maksua, ehdottamalla lihaville ihmisille kalliimpia lippuja (”läskivero”) sekä vaatimalla yksin matkaaville muslimimiehille tiukempia turvatarkastuksia lentoasemilla, koska hänen mukaansa terroristit ovat yleensä muslimeja.

## Lähteet
Buffalo Dance

**Buffalo Dance** on vuonna 1894 ilmestynyt yhdysvaltalainen mustavalkoinen lyhytelokuva. Elokuvan tuottajana ja ohjaajana toimi William Kennedy Dickson Thomas Edisonin yritykselle. Elokuva oli mykkäelokuva, mutta siinä on englanninkieliset välitekstitykset. 

Buffalo Dance oli yksi ensimmäisistä elokuvista, jossa esiintyy Amerikan alkuperäiskansoja. Thomas Edisonin mukaan elokuvan näyttelijät olivat siouxeja, jotka olivat pukeutuneet heidän perinteisiin asuihin ja sotamaalauksiin. Elokuvassa esiintyy kolme tanssijaa ja kaksi rumpalia, jotka olivat Hair Coat, Last Horse, Parts His Hair, Pine ja Strong Talker. 

## Tuotanto
Elokuvan tuotti Thomas Edisonin omistama Edison Manufacturing Company. Buffalo Dance kuvattiin Edisonin Black Maria -studiossa West Orangessa, New Jerseyssä samaan aikaan kun *[[Sioux Ghost Dance]]* -elokuva. Elokuvan ohjaaja ja tuottaja oli William Kennedy Dickson ja sen kuvaajana toimi William Heise. Elokuvan pituus on 20 ruudun sekuntivauhdilla 15 sekuntia. Buffalo Dance oli tarkoitettu näytettäväksi kinetoskoopin avulla.

## Nykytilanne
Buffalo Dancen iän vuoksi sen tekijänoikeudet ovat nykyään vanhentuneet, ja se on vapaasti katsottavissa internetistä. Elokuvan kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan.

## Lähteet

## Aiheesta muualla

*
*Buffalo Dance Kongressin kirjastossa  
*Buffalo Dance Youtubessa
Open-Xchange

**Open-Xchange** on avoimen lähdekoodin ryhmätyösovellus, jonka kehittäjä on saksalainen Open-Xchange AG. Ohjelmisto toimii vaihtoehtona muun muassa Microsoft Exchange ja Office 365 -ohjelmistoille. Ohjelmistossa on mukana OX Guard -työkalu, jolla voi lähettää salattuja sähköposteja. Sähköpostin suoja perustuu omaan palvelimeen, jossa salausavaimet luodaan, tallennetaan ja ylläpidetään. Saksan osavaltio Schleswig-Holstein on ilmoittanut siirtyvänsä Microsoftin tuotteista Open-Xchangeen digitaalisen suvereniteetin vuoksi.

## Lähteet
Metairie

**Metairie** on kaupunkimainen väestönlaskennallinen asuinpaikka Yhdysvalloissa Louisianan osavaltiossa. Vuoden 2020 väestönlaskennassa Metairiessa oli 143&nbsp;503 asukasta. Se sijaitsee Jeffersonin piirikunnassa New Orleansin metropolialueella.

## Väestö
Vuoden 2020 väestönlaskennassa Metairien asukasluku oli 143&nbsp;503. Asukkaista 65,3&nbsp;% oli valkoisia, 11,4&nbsp;% mustia, 3,9&nbsp;% aasialaisia ja 0,5&nbsp;% alkuperäisasukkaita. Asukkaista 8,4&nbsp;% kuului johonkin muuhun rotuun ja 10,5&nbsp;% kuului kahteen tai useampaan rotuun. 19,1&nbsp;% oli hispaanoja tai latinoita mistä tahansa rodusta. 22,7&nbsp;% asukkaista puhui kotonaan jotain muuta kieltä kuin englantia ja 15,0&nbsp;% asukkaista oli syntynyt ulkomailla.

## Lähteet

## Aiheesta muualla
Linda Bustani

**Linda Maria de Figueiredo Bustani** (s. 27. kesäkuuta 1951 Porto Velho) on brasilialainen pianisti.

Bustani aloitti pianonsoiton 5-vuotiaana. Hän pääsi vuonna 1959 Arnaldo Estrellan luokalle Rio de Janeiroon ja sai opetusta myös tämän avustajalta, Antonio Guedes Barbosalta. Bustani teki ensimmäisen esiintymisensä orkesterin solistina vuonna 1961. Hän osallistui moniin pianokilpailuihin ja sai huomiota esiintymisellään muun muassa Leedsin kansainvälisessä pianokilpailussa. Bustani opiskeli vuodesta 1969 Moskovassa Jakov Zakin ja Eliso Virsaladzen johdolla. Hän on kiertänyt konserttipianistina laajalti eri puolilla maailmaa. Bustani on soittanut orkesterien solistina muiden muassa Simon Rattlen, Charles Grovesin, Anatole Fistoularin, Louis Frémaux’n, Okko Kamun, Günther Herbigin, John Neschlingin, Isaac Karabtchevskyn, Eleazar de Carvalhon, Roberto Duarten, Henrique Morelenbaumin, Alceo Bocchinon, Roberto Tibiriçán ja Ligia Amadion johdolla.

Bustani julkaisi ensimmäisen soololevynsä vuonna 1999. Siinä hän tulkitsi teoksia Robert Schumannilta ja Frédéric Chopinilta. Myöhemmin hän on levyttänyt muiden muassa Francis Himen ja Heitor Villa-Lobosin teoksia. Bustani perusti vuonna 2015 Lindarte-kvartetin Michel Besslerin, Bernardo Fantinin ja David Chewin kanssa. Hän sai vuonna 2003 vuoden parhaan pianistin Carlos Gomes -palkinnon. Bustanin veli on diplomaatti José Maurício Bustani.

## Lähteet
Laurence Rosenthal

**Laurence Rosenthal** (s. 4. marraskuuta 1926 Detroit, Michigan) on yhdysvaltalainen säveltäjä. Hän on tehnyt varsinkin elokuvamusiikkia.

Rosenthal opiskeli pianonsoittoa ja sävellystä Eastman School of Musicissa, josta hän sai kandidaatin ja maisterin arvot. Tämän jälkeen hän opiskeli Pariisissa kahden vuoden ajan Nadia Boulangerin johdolla. Rosenthal suoritti palveluksen Yhdysvaltain ilmavoimissa ja johti ilmavoimien orkesteria. Rosenthalin varhaisiin töihin kuuluu Arthur Pennin elokuvan *[[Ihmeidentekijä]]* (1962) musiikki. Rosenthal teki Peter Glenvillen kanssa yhteistyötä, jonka tuloksena hän sai muun muassa Oscar-ehdokkuuden musiikista elokuvaan *[[Becket (elokuva)|Becket]]* (1964). Toisen Oscar-ehdokkuuden hän sai musiikista Arthur Hillerin elokuvaan *[[Don Quijote – mies La Manchasta]]* (1972). Rosenthal sävelsi musiikin myös esimerkiksi elokuviin *[[Mies hevosena – paluu]]* (1976) ja *[[Jumalten taistelu]]* (1981). Hän on lisäksi tehnyt musiikkia televisioon ja saanut useita Emmy-palkintoja. Rosenthalille myönnettiin vuonna 2023 World Soundtrack Award elinikäisistä saavutuksista.

Rosenthal on elokuva- ja televisiomusiikin ohella säveltänyt musiikkia Broadwaylle, kaksi oopperaa ja konserttiteoksia. Hänellä on kolme lasta.

## Lähteet

## Aiheesta muualla
*
Flemløse

**Flemløse** on taajama Assensin kunnassa Tanskassa. Taajamassa oli 581 asukasta vuoden 2025 alussa.

## Väestökehitys

## Lähteet

## Aiheesta muualla
Bucking Broncho

**Bucking Broncho** on vuonna 1894 ilmestynyt yhdysvaltalainen mustavalkoinen lyhytelokuva. Elokuvan tuottajana ja ohjaajana toimi William Kennedy Dickson ja sen kuvaajana oli William Heise. Elokuva on yksi ensimmäisistä Western -tyylisistä elokuvista. 

Bucking Bronchossa esiintyy yhdysvaltalainen Lee Martin. Häntä ei mainittu lopputeksteissä, ja elokuva jäi hänen ainoaksi esiintymiseksi. Elokuvassa on myös mukana Frank Hammitt, joka seisoo aidalla ja ampuu revolveriaan. Elokuvassa Martin ratsastaa hevosellaan taputtavien katsojien edessä. Bucking Bronchon lopussa Martinin hevonen, Sunfish, pudottaa hänet satulasta.

## Tuotanto
Bucking Bronchon tuotti Thomas Edisonin omistama Edison Manufacturing Company. Elokuvan levittäjänä toimi Raff & Gammon. Elokuva kuvattiin 16. lokakuuta 1894 Edisonin Black Maria -studiossa West Orangessa, New Jerseyssä. Elokuvan tuottaja ja ohjaaja oli William Kennedy Dickson ja sen kuvaajana toimi William Heise. Elokuvan pituus on 30 ruudun sekuntivauhdilla 21 sekuntia. Bucking Broncho oli tarkoitettu näytettäväksi kinetoskoopin avulla.

## Nykytilanne
Bucking Bronchon iän vuoksi sen tekijänoikeudet ovat nykyään vanhentuneet, ja se on vapaasti katsottavissa internetistä. Elokuvan kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan. Elokuva on Yhdysvaltain elokuva-akatemian kokoelmissa, ja se on *[[Treasures from American Film Archivesin]]* vuonna 2004 julkaisemassa DVD-kokoelinmassa *More Treasures from American Film Archives, 1894–1931*. 

## Lähteet

## Aiheesta muualla

* 
*Bucking broncho Kongressin kirjastossa  
*Bucking Broncho Youtubessa
Kharijiitit

**Kharijiitit** (, yks. , *ḫārijī*) oli varhaisessa islamissa esiintynyt vaikeasti määriteltävä lahko, jotka perimätiedossa selitetään Alin joukoista Siffinissä eronneiksi kapinallisiksi ja heidän seuraajikseen. Heidän nimensä tulee arabian sanasta  *ḫurūj* (kapina, esille nouseminen).  Kharijiitit tunnettiin fanaattisesta suhtautumisesta islamiin: jokainen, joka poikkesi oikeasta opista, oli uskosta luopunut. Hänet voitiin julistaa uskottomaksi (*[[takfir]]*) ja sen jälkeen *[[Jihad|jihadin]]* kohteeksi. Patricia Cronen mukaan kharijiitit olivat umaijadien näkyvimpiä vihollisia.  

Islaminuskossa kharijiitteja pidetään fanaattisena ääriliikkeenä, joka korosti oikeiden tekojen tärkeyttä sekä jihadia ja oli kapinassa hallituksia vastaan. Ibadiitteja, joita edelleen on etenkin Omanissa, pidetään kharijiittien maltillisina seuraajina.    

## Lähteet

* 
* 
* 
* 

### Viitteet
Sandager

**Sandager** on entinen taajama Assensin kunnassa Tanskassa. Taajamassa oli 200 asukasta vuoden 2016 alussa.

## Väestökehitys

## Lähteet

## Aiheesta muualla
Jonas Ellerström

**Jonas Ellerström** (s. 23. kesäkuuta 1958) on ruotsalainen kirjailija ja kirjankustantaja. Hän perusti Ellerströms-nimisen kustantamon vuonna 1983 ja johti sitä vuoteen 2023. Lisäksi Ellerström on kääntänyt muun muassa James Joycen, Arthur Rimbaud’n ja Sylvia Plathin teoksia ruotsiksi. Vuodesta 2017 hän on ollut Samfundet De Nion jäsen.
## Teoksia
* *Författaralmanacka: Etthundra porträtt i ord och bild* (1996)
* *Litet bestiarium* (1998)
* *Natt och dag* (2007)
* *Under ytan: En annorlunda svensk poesihistoria* (2014)
* *Hemlängtan ur världen: Essäer om poesi* (2015)
* *Monoceros* (2016)
* *Genom spegeln* (2017)
* *Framkallning i dagsljus* (2021)
## Lähteet

## Aiheesta muualla
Ellerströms

**Ellerströms förlags AB** on ruotsalainen vuonna 1983 perustettu kirjankustantamo. Sitä johti vuoteen 2023 saakka kirjailija Jonas Ellerström. Ellerströms julkaisee pääasiassa uutta ja vanhaa kaunokirjallisuutta, vuositasolla noin 30 teosta. Vuosina 2007–2019 se julkaisi myös *Lyrikvännen*-kirjallisuuslehteä.
## Lähteet

## Aiheesta muualla
* Kustantamon verkkosivut
Ron Nelson

**Ronald Jack Nelson** (14. joulukuuta 1929 Joliet, Illinois – 24. joulukuuta 2023) oli yhdysvaltalainen säveltäjä.

Nelson sai Eastman School of Musicista kandidaatin (1952), maisterin (1953) ja tohtorin (1957) arvot. Lisäksi hän suoritti Fulbright-stipendillä opintoja École normale de musique de Parisissa ja Pariisin konservatoriossa. Nelson liittyi Brownin yliopiston henkilökuntaan vuonna 1956 ja työskenteli siellä vuoteen 1993 saakka. Hän sai kunniatohtorin arvon Oklahoma City Universitysta vuonna 1996. Teoksellaan *Passacaglia (Homage on B-A-C-H)* hän voitti kolme merkittävää puhallinorkesterille tehtyjen sävellysten palkintoa: National Association Prizen, American Bandmasters Association Ostwald Prizen ja Sudler International Prizen. Vuonna 1994 Nelsonille myönnettiin John Philip Sousa Foundationin kunniamitali. Vaikka Nelson tuli tunnetuksi etenkin puhallinorkesteriteoksista, hänen tuotantoonsa kuuluu myös musiikkia sinfoniaorkesterille.

Nelson kuoli kotonaan 94 vuoden iässä. Hänellä oli vaimo ja kaksi lasta.

## Lähteet
William Revelli

**William Revelli** (1902 – 16. heinäkuuta 1994 Ann Arbor, Michigan) oli yhdysvaltalainen musiikkipedagogi ja puhallinorkesterien johtaja.

Revelli syntyi italialaisten maahanmuuttajien pojaksi ja varttui Illinoisissa. Hänelle opetti viulunsoittoa Leon Sametini. Revelli muutti nuorena aikuisena Chicagoon, jossa hän aloitti soittamisen teattereissa. Hän esiintyi varsinkin Isham Jonesin kanssa. Revelli tuli kuitenkin tunnetuksi työstään oppilaitosten puhallinorkesterien kouluttajana ja johtajana. Hän aloitti 1920-luvulla työskentelyn Hobart High Schoolissa, jossa hän johti useita kansallisia mestaruuksia voittanutta kokoonpanoa. Revelli siirtyi vuonna 1935 Michiganin yliopistoon, jonka lukuisia kokoonpanoja hän johti, kunnes jäi eläkkeelle vuonna 1972. Häntä seurasi H. Robert Reynolds.

Revelli pääsi National Band Association Hall of Fameen vuonna 1981. Hän sai vuonna 1989 John Philip Sousa Foundationin Louis Sudler -ansiomerkin. Revelli kuoli 92-vuotiaana sairaalassa sydämen vajaatoimintaan. Hänen mukaansa on nimetty muun muassa kansallinen sävellyskilpailu.

## Lähteet
Karl King

**Karl Lawrence King** (21. helmikuuta 1891 Paintersville, Ohio – 31. maaliskuuta 1971 Fort Dodge, Iowa) oli yhdysvaltalainen säveltäjä ja soittokuntien johtaja.

King sai ensin jonkin verran kornetinsoiton opetusta ja siirtyi sitten baritonisaksofoniin. Hän asui vuodesta 1920 lähtien Fort Dodgessa, jossa hän johti Fort Dodge Municipal Bandia ja johti K. L. King Music House -kustantamoa. Fort Dodgen soittokunta sai hänen johdollaan kansallista tunnustusta. King oli American Bandmasters Associationin puheenjohtaja vuonna 1938 ja myöhemmin elinikäinen kunniapuheenjohtaja. Fort Dodgen kunnallissoittokunta nimettiin Karl L. King Municipal Bandiksi hänen kunniakseen.

King oli yksi tuotteliaimmista puhallinorkesteriteosten säveltäjistä. Hänen tuotantoonsa kuuluu muun muassa 185 marssia sekä lukuisia alkusoittoja, galoppeja ja valsseja.

## Lähteet
Edwin Franko Goldman

**Edwin Franko Goldman** (1. tammikuuta 1878 Louisville, Kentucky – 21. helmikuuta 1956 New York, New York) oli yhdysvaltalainen säveltäjä ja puhallinorkesterin johtaja.

Goldman muutti perheineen vuonna 1879 Evansvilleen ja sitten Terre Hauteen, jossa hänen isänsä kuoli 18. joulukuuta 1886. Seuraavana vuonna perheen äiti muutti neljän lapsensa kanssa New Yorkiin. Goldman sai siellä kornetinsoiton opetusta George Wiegandilta. Hän pääsi stipendillä opiskelemaan musiikin teoriaa National Conservatory of Music of Americaan, jonka orkesterissa hän soitti trumpettia. Hän sai lisäksi sävellysopetusta Antonín Dvořákilta ja pääsi kornetisti Jules Levyn oppilaaksi. Goldman soitti Metropolitan-oopperan orkesterissa vuosina 1899–1909. Orkesterissa työskenteli samanaikaisesti hänen setänsä tai enonsa Nahan Franko.

Goldman johti vuodesta 1918 lähtien Goldman Bandia, joka myöhemmin jatkoi toimintaansa perustajansa pojan Richard Franko Goldmanin johdolla. Goldman perusti myös American Bandmasters Associationin. Hän oli merkittävä puhallinohjelmiston säveltäjä, joka tuli tunnetuksi muun muassa marssista *On the Mall*. Goldman johti vuonna 1947 Hector Berliozin teoksen *Symphonie funèbre et triomphale* Yhdysvaltain-ensiesityksen. Goldman teki myös pedagogisia julkaisuja, joihin kuuluivat *Foundation to Cornet or Trumpet Playing* (1914), *Band Betterment* (1934) ja *The Goldman Band System* (1935). Hänellä on tähti Hollywood Walk of Famella.

## Lähteet
Algerian kansalliskokous

**Algerian kansalliskokous** (, ) on Algerian kaksikamarisen parlamentin alahuone. Sen edustajat valitaan yleisillä vaaleilla viiden vuoden välein. Nykyisessä kansalliskokouksessa on 407 edustajaa.
## Vaalitapa
Vaalit järjestetään viiden vuoden välein, seuraavan kerran vuonna 2026. Käytössä on suhteellinen vaalitapa ja listavaali. Äänestysikäraja on 18 vuotta ja vaalikelpoisuusikäraja 25 vuotta. Äänestyspakkoa ei ole.

Kansanedustajien kaudet rajattiin vuonna 2020 kahteen. Puolueiden ehdokaslistoilla on oltava naisehdokkaita vaalipiirin koosta riippuen vähintään 20–50 prosenttia, lisäksi vähintään puolen ehdokkaista on oltava alle 40-vuotiaita ja vähintään kolmasosalla tulee olla korkeakoulututkinto.

Yksi vaalipiireistä koostuu ulkomailla asuvista algerialaisista. Se valitsee kahdeksan edustajaa.

Tämänhetkisessä kansalliskokouksessa naisten osuus on noin kahdeksan prosenttia.

## Työskentely
Kansalliskokouksessa on kaksitoista pysyvää valiokuntaa.

Kansalliskokous säätää lakeja yhdessä ylähuoneen eli kansallisneuvoston kanssa. Niiden molempien tulee hyväksyä lait ennen kuin ne tulevat voimaan. Tarvittaessa muodostetaan yhteinen komitea pohtimaan lakia enintään kahden viikon ajaksi. Mikäli laki ei silti saa molempien kamarien hyväksyntää, lopullinen valta on kansalliskokouksella, jos hallitus sitä pyytää.

Hyväksytyt lait menevät presidentin vahvistettavaksi. Mikäli hän ei allekirjoita lakia, sitä voidaan käsitellä uudelleen parlamentissa aikaisintaan vuoden kuluttua.

Kansalliskokous voi tarvittaessa äänestää hallituksen luottamuksesta.
## Lähteet

## Aiheesta muualla
* Kansalliskokouksen verkkosivut , ,
Chaohuan

**Chaohuan** () on kiinalaisen nykykirjallisuuden lajityyppi, jolle on ominaista, että se ylittää epätoden. Nimityksen lajityypille on antanut pekingiläinen kirjailija Ning Ken. Chaohuanin taustalla on se, että Kiinassa tapahtuu jatkuvasti sattumuksia, jotka koettelevat käsityskyvyn ja uskottavuuden rajoja.

Chaohuan on saanut vaikutteita eteläamerikkalaisesta kirjallisuudesta ja Gabriel García Márquezista, jonka maaginen realismi tuntuu kiinalaisista tutulta. Muita lajityypin juuria on etsittävissä Franz Kafkan, Salman Rushdien ja Haruki Murakamin teoksista. Chaohuan-kirjallisuus ei kuitenkaan lisää kertomuksiin maagisia elementtejä, yliluonnollisia sattumuksia, vaan se keskittyy tosielämän tapahtumiin.

Ningin mukaan epätoden ylittävän aikakauden kirjallisuutta määrittäviä tekijöitä ovat:
* sen on kytkeydyttävä todellisuuteen
* sen on oltava filosofisesti spekulatiivista
* Sen pitää sisältää faabelin ja allegorian aineksia ja
* sen on otettava riskejä.

Ningin omassa tuotannossa siirtyminen epätoden ylittävään tapahtui teoksessa 'Kolme trioa', jonka tematiikkaa on laaja ja sekasotkuinen yhteiskunnallinen panoraama. Toinen lajityypin edustaja on Mo Yanin *Viinamaa* (suom. Riina Vuokko, 2014). Tero Tähtisen mukaan molemmille teoksille on ominaista groteski liioittelu ja mielikuvituksen liihottelu kaukana realistisen horisontin yläpuolella, mutta samalla ne pyrkivät kuvaamaan ja hahmottamaan arkista ja todellista. Ning kirjoittaa aihetta käsittelevässä artikkelissaan, että nyky-Kiinaa ja sen muodonmuutosta voi ymmärtää vain kirjallisuuden avulla.

## Lähteet

## Aiheesta muualla
* Ning Ken, Modern China is So Crazy It Needs a New Literary Genre, Literary Hub 23.6.2016
Elvira Herzog

**Elvira Herzog** (s. 5. maaliskuuta 2000 Zürich) on sveitsiläinen jalkapalloilija, pelipaikaltaan maalivahti. Hän on pituudeltaan 179-senttimetrinen. Hän edustaa Saksan Bundesliigassa pelaavaa RB Leipzigia.

Herzog pelasi Sveitsin Superliigassa FC Zürichin joukkueessa vuoteen 2019 saakka ja siirtyi sitten Saksaan. Hän edusti kaudella 2019–2020 Kölniä, kaudella 2020–2021 Freiburgia ja kaudella 2021–2022 jälleen Kölniä. Kesästä 2022 alkaen hän on edustanut Leipzigia. Hän on pelannut Bundesliigassa kauden 2024–2025 loppuun mennessä 69 ottelua ja 2. Bundesliigassa 18 ottelua.

Herzog on pelannut Sveitsin naisten maajoukkueessa 13. kesäkuuta 2025 mennessä 21 ottelua. Hän pelasi ensimmäisen maaottelunsa kesäkuussa 2019.

## Lähteet
Livia Peng

**Livia Peng** (s. 14. maaliskuuta 2002 Chur) on sveitsiläinen jalkapalloilija, pelipaikaltaan maalivahti. Hän on pituudeltaan 174-senttimetrinen. Hän edustaa Saksan Bundesliigassa pelaavaa Werder Bremeniä.

Peng pelasi Sveitsin Superliigassa FC Zürichin joukkueessa vuoteen 2022 saakka. Hän edusti kaudella 2022–2023 ruotsalaista Häckeniä ja pelasi kolme Damallsvenskanin ottelua. Kauden jälkipuoliskon hän oli lainalla espanjalaisessa Levantessa ja pelasi viisi Primera Divisiónin ottelua. Hän siirtyi kesällä 2023 saksalaisseura Werder Bremeniin, jossa hän pelasi kahden kauden aikana 41 Bundesliigan ottelua. Peng teki kesällä 2025 nelivuotisen sopimuksen englantilaisseura Chelsean kanssa.

Peng on pelannut Sveitsin naisten maajoukkueessa 13. kesäkuuta 2025 mennessä yhdeksän ottelua. Hän pelasi ensimmäisen maaottelunsa helmikuussa 2023. Hän oli varamaalivahtina EM-kilpailuissa 2022 ja MM-kilpailuissa 2023.

## Lähteet
Vaalan kirkonkylä

**Vaalan kirkonkylä** on Vaalan kunnan hallinnollinen keskuskylä Pohjois-Pohjanmaalla, Oulujärven luoteisella rannalla Oulujoen suulla. Kirkonkylältä on maanteitse maakuntakeskukseen Ouluun noin 90 kilometriä, yli tunnin ajomatka. Tilastokeskuksen vuoden 2023 lopun väestötietojen mukaan kirkonkylän väkiluku on yli 1 000 asukasta.

Seututie 800 halkoo kyläkeskustan ja toimii siten myös sen pääkatuna. Oulu–Kontiomäki-rata kulkee keskustan eteläpuolella ja sen varrella sijaitsee Vaalan rautatieasema. Kylässä sijaitsee muun muassa 1960-luvulla rakennettu Vaalan kirkko, kaksi ruokakauppaa (S-market ja K-Market), terveyskeskus, apteekki, paloasema, kunnankirjasto ja kaksi koulua: Vaalan yhtenäiskoulu ala- ja yläasteineen sekä Vaalan lukio. Majatalo Varis tarjoaa majoitusta aivan keskustasta.

## Lähteet

## Aiheesta muualla
* Vaalan kunnan kotisivut
Johannes Siikonen

**Johannes Siikonen** on suomalainen vammaisurheilija. Hän on edustanut CP-jalkapallossa Suomen CP-jalkapallomaajoukkuetta vuodesta 1999. Hän on myös vammaisgolfaaja.

## Ura

### Urheilijana
Siikonen on edustanut Suomen CP-jalkapallomaajoukkuetta vuodesta 1999 alkaen ja toiminut sen kapteenina alusta asti. Hän saavutti 100. maaottelunsa vuonna 2023. Hän on pelannut 111 maaottelua (tilanne kesäkuussa 2025).

Palloliitto valitsi Siikosen vuoden 2019 CP-jalkapalloilijaksi. Lisäksi hän on voittanut saman palkinnon myös vuonna 2012.

Hän on osallistunut CP-maajoukkueen kanssa useisiin kansainvälisiin turnauksiin, mukaan lukien viiden maan turnaus Barcelonassa vuonna 2023.

#### Vammaisgolf

Siikonen on edustanut Suomea paragolfin arvokilpailuissa. Suomen Golfliitto nimesi hänet toimintarajoitteisten EM-joukkueeseen vuonna 2022. Hän kilpaili toimintarajoitteisten EM-kilpailuissa Belgiassa vuonna 2022. 

Siikonen kuului Suomen joukkueeseen vammaisgolfin MM-kilpailuissa Japanissa vuonna 2014. Hän osallistui MM-kilpailuihin myös vuonna 2011.

Helsingin kaupunki palkitsi hänet urheilustipendillä vuonna 2006.

Siikonen valittiin vuoden 2012 vammaisgolfaajaksi.

## Lähteet
Elton (nimi)

**Elton** on englantilaisperäinen henkilönnimi, alun perin sukunimi, mutta nykyisin se esiintyy myös miehen etunimenä. Alun perin nimi johtuu paikannimestä, joka merkitsee *Ellan kaupunkia*.  Nimi on tullut suosituksi erityisesti Yhdysvalloissa, Ruotsissa ja Brasiliassa.

Etunimenä Elton on 1970-luvulta lähtien ollut käytössä myös Suomessa. Vuoden 1980 alusta kesäkuuhun 2025 mennessä nimi on annettu 271 henkilölle.  Nimi lisättiin ruotsinkieliseen kalenteriin vuonna 2025, jonka mukaan Eltonin nimipäivä on 14. kesäkuuta.

## Tunnettuja Eltoneja

### Elton sukunimenä

* Ben Elton (s. 1959), englantilainen koomikko, kirjailija ja käsikirjoittaja

### Elton Etunimenä
* Elton Brand (s. 1979), yhdysvaltalainen koripalloilija
* Elton John, alk. *Reginald Kenneth Dwight* (s. 1947), englantilainen poplaulaja, pianisti ja lauluntekijä

## Lähteet
OFK Beograd

**OFK Beograd** on serbialainen jalkapalloseura Belgradista. Seura pelaa korkeimmalla sarjatasolla Serbian Superliigassa. Seuran kotikenttä on Stadion Kraljevica.

## Lähteet

## Aiheesta muualla
* Seuran verkkosivusto
Jefferson Davisin piirikunta

**Jefferson Davisin piirikunta** on kahden piirikunnan nimi Yhdysvalloissa:

* Jefferson Davisin piirikunta (*Jefferson Davis Parish*), Louisiana
* Jefferson Davisin piirikunta (*Jefferson Davis County*), Mississippi
Matti Vihola

**Pentti Matti Vihola** (24. helmikuuta 1941 Tampere – 27. heinäkuuta 1993) oli suomalainen näyttelijä. Hän teki uransa suurimmalta osin Lappeenrannan kaupunginteatterissa.

## Ura
Matti Vihola syntyi insinööri Niilo Samuel Viholan ja Hulda Elviira Töylin perheeseen välirauhan aikana. Hän opiskeli Suomen teatterikoulussa vuonna 1962 ja suoritti useita teatteritaiteeseen liittyviä kursseja.

Viholan teatterikiinnityksiä olivat Lappeenrannan kaupunginteatteri 1965–1966, Seinäjoen kaupunginteatteri 1966–1967, Intimiteatteri 1967–1971 ja uudelleen Lappeenrannan kaupunginteatteri vuodesta 1971 alkaen.

Viholan teatterirooleja olivat muiden muassa Nick (*Virginia Woolf*), Urpo (*Arvottomat*), Esko (*[[Nummisuutarit]]*), Tiikeri Brown (*[[Kolmen pennin ooppera]]*) ja Motel (*[[Viulunsoittaja katolla]]*).

Vihola näytteli sivurooleja muutamissa suomalaisissa elokuva- ja televisiotuotannoissa, kuten piipahdusroolin Edvin Laineen ohjaamassa historiallisessa elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968). Viholan merkittävä televisiorooli oli kunnanjohtaja Potranen Markku Onttosen ohjaamassa kansankomediassa *Hirvikeikka* vuonna 1985.

Matti Vihola avioitui talouspäällikkö Leena Kauppisen kanssa 1976.

## Lähteet
*
*
*

### Viitteet
Ouachitan piirikunta

**Ouachitan piirikunta** on kahden piirikunnan nimi Yhdysvalloissa:

* Ouachitan piirikunta (*Ouachita County*), Arkansas
* Ouachitan piirikunta (*Ouachita Parish*), Louisiana
Caddon piirikunta

**Caddon piirikunta** on kahden piirikunnan nimi Yhdysvalloissa:

* Caddon piirikunta (*Caddo Parish*), Louisiana
* Caddon piirikunta (*Caddo County*), Oklahoma
LaSallen piirikunta

**LaSallen piirikunta** tai **La Sallen piirikunta** on seuraavien piirikuntien nimi Yhdysvalloissa:

* LaSallen piirikunta (*LaSalle County*), Illinois
* LaSallen piirikunta (*LaSalle Parish*), Louisiana
* La Sallen piirikunta (*La Salle County*), Texas
Vähänkyrön Kisa

**Vähänkyrön Kisa** on entisestä Vähänkyrön kunnasta, Merikaarron kylästä tuleva nykyisin vaasalainen vuonna 1976 perustettu urheilun yleisseura. Sen kuusi jaostoa ovat combat hapkido-, kuntojumppa-, kuntonyrkkeily-, kädenvääntö-, paini- ja voimailujaosto..
## Lähteet
Kaikkien pyhien kirkko (Odiham)

**Kaikkien pyhien kirkko** () on kirkkorakennus Odihamin kylässä, Englannin Hampshiressä. Vanhin osa on länsitornin perustus, joka on 1200-luvulta.

Kirkon, joka on suojeltu Grade I -tasolla, saarnatuoli on 1600-luvulta ja kastemalja 1500-luvun alusta.

## Lähteet
Vermilionin piirikunta

**Vermilionin piirikunta** tai **Vermillionin piirikunta** on seuraavien piirikuntien nimi Yhdysvalloissa:

* Vermilionin piirikunta (*Vermilion County*), Illinois
* Vermilionin piirikunta (*Vermilion Parish*), Louisiana
* Vermillionin piirikunta (*Vermillion County*), Indiana
Ne Zha 2

**Ne Zha 2** () on kiinalainen, 29. tammikuuta 2025, kiinalaisena uutenavuotena julkaistu, fantasiaseikkailua kuvaava animaatioelokuva. Elokuva pohjautuu Xu Zhonglinin Ming-dynastian aikana 1500-luvulla kirjoittamaan fantasiaseikkailuun ja on jatko-osa lipputuloilla mitattuna erittäin hyvin menestyneelle, vuonna 2019 julkaistulle Ne Zha -animaatioelokuvalle. Elokuva on Kiinan suurimpiin elokuvayhtiöihin lukeutuvan, Shenzhenin pörssissä noteeratun Beijing Enlight Median tuotanto.

Ne Zha 2 on lipputuloilla mitattuna eräs kaikkien aikojen menestyksekkäimpiä elokuvia. Se oli kesäkuun 2025 alkupuoleen mennessä kerännyt ennätykselliset 2,2 miljardin Yhdysvaltain dollarin lipputulot kotimarkkinoiltaan Kiinasta (13.6.2025: 2,152 mrd. USD). Elokuva oli lippumyynnillä mitattuna noussut jo maaliskuussa 2025 maailman taloudellisesti menestyksekkäimmäksi animaatioelokuvaksi ohi elokuvan Inside Out – mielen sopukoissa 2 (2024), ja se oli ehtinyt nousta kärkiviisikkoon maailman eniten tuottaneiden elokuvien inflaatiokorjaamattomalla listalla. 

Pohjois-Amerikassa elokuvaa esitettiin vajaassa 800 elokuvateatterissa. Pohjoismaissa elokuva tuotiin joihinkin elokuvateattereihin englanniksi tekstitettynä versiona huhtikuun 2025 lopulla. Suomessa Finnkino toi elokuvan vain hyvin rajoitettuun ja lyhytkestoiseen levitykseen. Sekä Kiinassa – jossa elokuville ei ole ikäsuosituksia – että Australiassa elokuvaa ei suositella ainakaan kaikissa arvioissa väkivaltaisten kohtaustensa ja kiroilun vuoksi pienille lapsille; Australiassa elokuva on arvioitu soveltuvan ikäryhmälle 13-vuotiaista ylöspäin. Suomessa Kavi antoi elokuvalle ikäsuosituksen K12. Ruotsissa ikärajoitus oli 11 vuotta. 

Elokuva Ne Zha 2 jatkaa ykkösosan tarinaa; päähahmo on ihmisten kasvattama demonilapsi Ne Zha. Hän lähtee vaaralliselle matkalle etsimään eliksiiriä, joka voisi auttaa liittolaisensa lohikäärmeprinssi Ao Bingin ruumiin palauttamisessa. Seikkailu tuo esiin salaliiton, joka saattaisi synnyttää sodan hyvän ja pahan välille.

Elokuvateollisuutta seuraava yhdysvaltalainen Variety arvioi kiinalaiselokuvaa teknisesti erittäin edistykselliseksi ja häkellyttäväksi toiminta-animaatioksi. Sitä tehtiin yli viisi vuotta. Hanke työllisti 4&nbsp;000 animaattoria ja elokuvaan sisältyy lähes 2&nbsp;000 visuaalisten efektien kohtausta. Erääseen taistelukohtaukseen väitetään osallistuvan 200 miljoonaa yksilöllisesti animoitua hahmoa. Julkaisu kuitenkin mainitsee tehosteiden paljouden ja äänekkyyden sekä hahmojen jatkuvan liikkeen turruttavan katsojaa lähes kolmen (2,5) tunnin ajan. Arvostelun mukaan elokuvan ainesten runsaus saattaa vaatia useamman katselukerran.

## Lähteet
Turup

**Turup** on taajama Assensin kunnassa Tanskassa. Taajamassa oli 302 asukasta vuoden 2025 alussa.

## Väestökehitys

## Lähteet

## Aiheesta muualla
Koelbjergin mies

**Koelbjergin mies** on Tanskasta Fynin saarelta läheltä Vissenbjergiä vuonna 1941 löytynyt suoruumis, jonka on radiohiiliajoituksella määritetty olevan noin vuodelta 8300 eaa., eli Maglemosen kulttuurin ajalta. Pitkään luultiin, että kyseessä oli nainen, mutta vuonna 2017 DNA-tutkimus osoitti, että henkilö olikin ollut noin 20-vuotias mies. Koelbjergin mies kuuluu odenselaisen Møntergården-museon kokoelmiin, ja Vissenbjergissä on näytillä siitä tehty jäljennös.
## Lähteet
Skallebølle

**Skallebølle** on taajama Assensin ja Odensen kuntien alueella Tanskassa. Taajamassa oli 712 asukasta vuoden 2025 alussa. Heistä viisi asui Odensen puolella.

## Väestökehitys

## Lähteet

## Aiheesta muualla
Melissa Hortman

**Melissa Anne Hortman** (o.s. *Haluptzok**;* 27. toukokuuta 1970 Fridley, Minnesota –14. kesäkuuta 2025 Brooklyn Park, Minnesota) oli yhdysvaltalainen demokraattisen puolueen Democratic-Farmer-Labour-haaran poliitikko.

Hortman sai humanististen tieteiden kandidaatin arvon Bostonin yliopistosta ja valmistui sitten oikeustieteellisistä opinnoista Minnesotan yliopistosta. Lisäksi hän sai julkishallinnon maisterin oppiarvon Harvard Kennedy Schoolista. Hortman valittiin Minnesotan osavaltiolliseen lainsäädäntöelimeen ensimmäisen kerran vuonna 2004. Hän toimi myöhemmin Minnesotan edustajainhuoneen puheenjohtajana. Hortman oli kuollessaan 11. kaudellaan Minnesotan lainsäädäntöelimessä. Puheenjohtajan roolin korvasi republikaanien Lisa Demuth.

Poliittisella urallaan Hortman kehitti ympäristöystävällisempiä liikenneratkaisuja, luonnonsuojelua ja aurinkoenergian käyttöä.

Poliisiksi naamioitunut tekijä, jolla oli oikean poliisiauton näköinen auto ja jopa lamautin, murhasi 14. kesäkuuta 2025 Hortmanin ja hänen miehensä Markin ampumalla mentyään heidän kotiinsa. Samana päivänä tehdyssä hyökkäyksessä haavoitettiin Minnesotan osavaltiotason senaattori John Hoffmania ja tämän vaimoa Yvetteä. Poliisit tulivat paikalle ja kohtasivat ampujan. Lyhyen ammuskelun jälkeen ampuja pääsi pakoon jalan. Hänet saatiin kiinni seuraavana päivänä.
## Yksityiselämä
Melissa Hortmanin aviomies oli Mark Hortman. Heillä on kaksi lasta. Uskonnoltaan Hortman oli katolinen.

## Lähteet
Grindsted

**Grindsted** on taajama Billundin kunnassa Tanskassa. Taajamassa oli 9&nbsp;721 asukasta vuoden 2025 alussa.

Grindsted on Billundin kunnan hallinnollinen keskus.

## Väestökehitys

## Lähteet

## Aiheesta muualla
Hejnsvig

**Hejnsvig** on taajama Billundin kunnassa Tanskassa. Taajamassa oli 1&nbsp;009 asukasta vuoden 2025 alussa.

Hejnsvigin kirkko rakennettiin luultavasti puusta 1200-luvulla. Se korvattiin 1300-luvulla pienellä kivikirkolla samaan aikaan, kun ensimmäiset kirjalliset maininnat Hejnsvigistä tehtiin. Kirkkoa laajennettiin vuosina 1918-1919, kun sen laivaa uusittiin ja uusi kuisti sekä kellotapuli rakennettiin.

Hejnsvigissä oli rautatieasema vuosina 1917–1968.

## Väestökehitys

## Lähteet

## Aiheesta muualla
Otto Brandenburg

**Otto Brandenburg** (4. syyskuuta 1934 – 1. maaliskuuta 2007) oli tanskalainen näyttelijä ja laulaja. Hän aloitti uransa jazzmuusikkona 1950-luvulla ja sai 1960-luvulla suosiota rock and roll -albumilla *What Do You Want to Make Those Eyes at Me for?*. Vuonna 1960 hän osallistui Tanskan euroviisukarsintaan kappaleella ”To lys på et bord”, joka oli hänen läpimurtonsa poplaulajana. Samalla vuosikymmenellä hänestä tuli tanskalaisen elokuvan suurimpia nuorisoidoleita.
## Lähteet

## Aiheesta muualla
Hangon helluntaiseurakunta

**Hangon helluntaiseurakunta** on Hangossa toimiva helluntaiseurakunta. Seurakunta on perustettu vuonna 1980. Seurakunnan toimitilat sijaitsevat Hanogn keskustassa Paasitiellä.

Seurakunta perustettiin vuonna 1980 ja se rekisteröitiin yhdistykseksi 5.2.1982. Toimintamuotoina ovat rukouskokoukset, lapsi- ja nuorisotyö sekä lähetystyö Albaniassa.

## Historia
Helluntailaisuus saavutti Hangon 1930-luvulla, jolloin kaupungissa tiedetään olleen ainakin kolme helluntailaista perhettä. Lauri Mömmön vaikutuksesta Hangossa järjestettiin ensimmäinen helluntailähetyksen kurssi vuonna 1932 hänen omistamassaan Ormanin talossa Bulevardilla. Toinen kurssi järjestettiin samana vuonna ja tuon kurssin oppilaista lähti muun muassa Kiinaan kuusi henkilöä.

Helluntailaisten toiminta Hangossa oli aluksi kaksikielistä johtuen osittain siitä että kaupungissa on ollut jo varhaisessa vaiheessa ruotsinkielisiä uskovia. Ruotsinkieliset perustivat Sion-seurakunnan enenn sotia. Asemapääällikö Hällströmin muutettua Hankoon 1940-luvun alussa alkoi aktiivinen kokoustoiminta. Suomenkieliset irtautuivat ruotsinkielisestä seurakunnasta vuonna 1948 ja liittyivät Helsingin Saalem-seurakunnan alaiseksi rukouspiiriksi.

1960- ja 1970-luvulla Hankoon perustettiin useita tehtaita jotka tarvitsivat työntekijöitä ja niitä muuttikin runsaasti eri puolelta Suomea. Näiden siirtolaisten keskuudessa puhkesi pienimuotoinen herätys ja kun suomenkielisiä uskovia alkoi olemaan paljon, heräsi halu aloittaa oma toiminta.

Hangon suomenkielinen helluntaiseurakunta perustettiin rukouspiiristä omaksi seurakunnaksi 25. kesäkuuta 1980. Seurakunnan ensimmäisenä saarnaajana toimi vuodesta 1979 lähtien Taito Malmström. Helluntaiseurakunta on kokoontunut vuodesta 1986 lähtien tuolloin valmistuneessa rukoushuoneessa. Seurakunta on järjestänyt perinteisesti Länsi-Uudenmaan hengelliset kesäjuhlat vuoroin Lohjan, Karkkilan ja Nummelan seurakuntien kanssa.

## Rukoushuoneeet
Alussa kokoontumispaikkana oli Siion-rukoushuone, joka sijaitsi osoitteessa Ratakatu 19. Siionin purku-uhan alla päätettiin suunnitella omien tilojen hankkimista ja sellaiset löydettiin osoitteesta Paasitie 1. Keväällä 1985 seurakunta sai virallisen luvan rakennuksessa tehtäviä muutostöitä varten. Rukoushuoneeseen tehtiin alakertaan kokoustilat 125 henkilölle ja yläkertaan kerhotilat sekä asunto sivutoimiselle talonmiehelle. Rakennusta on kunnosteltu ja siistitty vuosien varrella. Viimeksi 2011 alakerran sisätilojen pinnat uusittiin. Rukoushuoneen käyttöön vihkiäiset pidettiin 7. joulukuuta 1986. 

## Katso myös
* Luettelo Suomen helluntaiseurakunnista
* Helluntaiherätys Suomessa
* Hangon Sion-seurakunta

## Lähteet
Interstate 35

**Interstate 35** (**I-35**) on  Yhdysvaltojen Interstate-järjestelmään kuuluva moottoritie. Se kulkee Texasin, Oklahoman,  Kansasin, Missourin, Iowan ja Minnesotan osavaltioiden läpi. Sen pituus on 1&nbsp;591,91 mailia (2&nbsp;561,93 km). Tien varrella olevia kaupunkeja ovat muun muassa San Antonio, Austin, Dallas, Fort Worth, Oklahoma City, Wichita, Kansas City, Des Moines, Minneapolis ja Saint Paul. 

Interstate 35 jakautuu kahteen osaan (I-35W ja I-35E) Dallasin ja Fort Worthin kohdalla sekä Minneapolisin ja Saint Paulin kohdalla.

## Lähteet
Algerian kansallisneuvosto

**Algerian kansallisneuvosto** (, ) on Algerian kaksikamarisen parlamentin ylähuone. Se koostuu 174 edustajasta: jokainen 58 maakunnasta eli wilayasta valitsee kaksi edustajaa ja presidentti nimittää loput.
## Vaalitapa
Valituksi voi tulla vähintään 35-vuotias henkilö. Algerian 58 maakuntaa toimivat kahden hengen vaalipiireinä, ja äänestäjinä ovat kunnan- ja aluevaltuutetut. Edustajien kausien määrä rajattiin vuonna 2020 kahteen.

## Työskentely
Kansallisneuvosto säätää lakeja yhdessä alahuoneen eli kansalliskokouksen kanssa. Niiden molempien tulee hyväksyä lait ennen kuin ne tulevat voimaan. Tarvittaessa muodostetaan yhteinen komitea pohtimaan lakia enintään kahden viikon ajaksi. Mikäli laki ei silti saa molempien kamarien hyväksyntää, lopullinen valta on kansalliskokouksella, jos hallitus sitä pyytää.
## Lähteet

## Aiheesta muualla
* Kansallisneuvoston verkkosivut
Algerian parlamentti

**Algerian parlamentti** (, ) on Algerian lakiasäätävä elin. Se koostuu alahuoneesta (Algerian kansalliskokous) ja ylähuoneesta (Algerian kansallisneuvosto).

## Lähteet
Toimi Uusitalo

**Toimi Henrik Uusitalo** (21. marraskuuta 1938 Kaustinen – 2010) oli suomalainen harmoninsoittaja. Hän oli kotoisin Kaustiselta ja sai mestaripelimannin arvonimen vuonna 1992. Ammatiltaan Uusitalo oli maanviljelijä.

Uusitalo tuli tunnetuksi Purppuripelimannit-kokoonpanosta. Siinä soittamisen aloitti myöhemmin myös hänen poikansa, kontrabasisti Tony Uusitalo. Toimi Uusitalo esiintyi Konsta Jylhän 60-vuotisjuhlakonsertissa, joka taltioitiin Kaustisen Kansanmusiikkifestivaalin yhteydessä vuonna 1970.

Uusitalo on myös tehnyt roolin Riitta Degerholmin (1925 – 2008) ohjaamassa, vuonna 1967 ilmestyneessä tv-ohjelmassa *Konstan parempi valssi*.

## Lähteet

## Aiheesta muualla
*
Samuli Sirén

**Samuli Sirén** (1939 Mäntyharju – 2025) oli suomalainen laulaja, elokuvantekijä ja helluntailainen saarnaaja.

Sirén lähti vuonna 1972 työhön evankelistana. Hän teki dokumentteja lähetystyöstä Thaimaassa, Keniassa, Intiassa, Bangladeshissa, Tansaniassa ja Indonesiassa. Myöhemmin Sirén työskenteli Suomessa eri helluntaiseurakuntien pastorina ja Suur-Helsingin helluntaiseurakuntien koulupalvelusihteerinä. Lisäksi hän perusti vaimonsa kanssa Sipoon keidaskodiksi nimetyn hengellisen toimintakeskuksen. Sirén julkaisi ensimmäisen äänilevynsä vuonna 1962. Hänen äänitteensä *Yksin en kulje* myi kultaa vuonna 1988. Sirén julkaisi myös kirjoja. *[[Ristin Voitto]]* ilmoitti Facebook-sivullaan 12. huhtikuuta 2025 Sirénin kuolleen 85-vuotiaana haimasyöpää sairastettuaan.

## Lähteet
Ylivieskan helluntaiseurakunta

**Ylivieskan helluntaiseurakunta** on Ylivieskassa toimiva helluntaiseurakunta. Seurakunta on perustettu vuonna 1984. Seurakunnan puheenjohtaja on Timo Kallio. Seurakunnan toimitilat sijaitsevat Ylivieskan keskustassa Sepontiellä.

Seurakunnan toimintaan kuuluu jumalanpalvelusten lisäksi rukouskokoukset sekä Israel-tilaisuudet.

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Glenroy Bros., (no. 2)

**Glenroy Bros., (no. 2)**, tunnetaan myös nimellä **Comic Boxing: The Glenroy Brothers** tai lyhyemmin **Glenroy Bros.** on vuonna 1894 ilmestynyt yhdysvaltalainen mustavalkoinen lyhytelokuva. Elokuvan on ohjannut ja tuottanut William Kennedy Dickson Thomas Edisonin yritykselle. Elokuvassa Glenroy veljekset ”nyrkkeilee” koomisesti kahdestaan.
## Tuotanto
Glenroy Bros.:in tuotti Thomas Edisonin omistama Edison Manufacturing Company. Elokuvan levittäjänä toimi Raff & Gammon. Elokuva kuvattiin Edisonin Black Maria -studiossa West Orangessa, New Jerseyssä. Elokuvan tuottaja ja ohjaaja oli William Kennedy Dickson ja sen kuvaajana toimi William Heise. Elokuvan pituus on 30 ruudun sekuntivauhdilla 18 sekuntia. Glenroy Bros. oli tarkoitettu näytettäväksi kinetoskoopin avulla.

## Nykytilanne
Glenroy Bros.:in iän vuoksi sen tekijänoikeudet ovat nykyään vanhentuneet, ja se on vapaasti katsottavissa internetistä. Elokuvan kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan. 

## Katso myös
*Men Boxing, vuonna 1891 julkaistu elokuva, jossa myös nyrkkeillään, ja jonka myös ohjasi William Kennedy Dickson 
*The Boxing Cats (Prof. Welton's), vuonna 1894 julkaistu elokuva, jossa ”nyrkkeilevät” kissat, ja jonka myös ohjasi William Kennedy Dickson

## Lähteet

## Aiheesta muualla
* 
*Glenroy Bros., (no. 2) Kongressin kirjastossa  
*Glenroy Bros., (no. 2) Youtubessa
Miika Viljakainen

**Miika Viljakainen** (s. 1986) on suomalainen rikostoimittaja ja tietokirjailija.

Viljakainen on koulutukseltaan yhteiskuntatieteiden maisteri. Hän on kirjoittanut erityisesti sarjamurhaajia koskevista aiheista. Viljakainen oli vuonna 2021 ehdolla Storytelin Suuren äänikirjapalkinnon saajaksi teoksestaan *Myrkkyhoitaja – sarjamurhaajan tarina*. Hän on julkaissut Lauri Silvanderin kanssa teokset *Liftarisurmat* (Otava, 2021) ja *Helvetinkone ja 49 muuta suomalaista rikosta* (Gummerus). Vuonna 2025 hän julkaisi Tuomas Rimpiläisen kanssa teoksen *Suomalaiset sarjamurhaajat* (Tammi).

## Lähteet
Marko Niemi (toimittaja)

**Marko Niemi** (s. 1966 tai 1967) on suomalainen rikos- ja oikeustoimittaja.

Niemi on kotoisin Haapajärveltä. Hän työskenteli Poliisi-TV:ssä, kunnes ohjelman tekeminen lopetettiin vuonna 2013. Tämän jälkeen hän teki kuuden vuoden ajan tutkivaa journalismia ohjelmassa *[[MOT (televisio-ohjelma)|MOT]]*. Niemi alkoi myöhemmin juontaa Ylelle suosittua rikosaiheista *[[Viimeinen johtolanka]]* -podcastia. Siinä hän haastatteli vuonna 2022 Sari Liinaharjan kuolemantapauksen (1987) entistä pääepäiltyä, jota myös poliisi kuuli uudelleen syyttäjän pyydettyä lisätutkintaa ohjelman julkaisun jälkeen. Syytettä ei nostettu. 

Niemi perehtyi *Viimeinen johtolanka* -podcastissa myös selvittämättömään Kirkkonummen kolmoissurmaan (1990), josta hän julkaisi vuonna 2024 kirjan *Kirkkonummen kolmoissurma* (Minerva Kustannus).

## Lähteet
Dankvart Dreyer

**Dankvart Dreyer** (13. kesäkuuta 1816 Assens – 4. marraskuuta 1852 Barløse) oli tanskalainen taidemaalari. Hän opiskeli Tanskan kuninkaallisessa taideakatemiassa vuosina 1831–1837 opettajinaan muun muassa Johan Ludwig Lund ja Christoffer Wilhelm Eckersberg. Dreyer maalasi erityisesti tanskalaisia maisemia kansallisromantiikan hengessä. Lisäksi hän on tehnyt Barløsen kirkon alttaritaulun *Kristus hos Maria og Martha*.
## Kuvia

Åben plads i en skov (Dankvart Dreyer).jpg|*Åben plads i en skov* (1838)
Dankvart Dreyer, Bro over kirkegårdsåen i Assens, 1842, KMS1690, Statens Museum for Kunst.jpg|*Bro over kirkegårdsåen i Assens* (1842)
Stensætning på øen Brandsø (Dankvart Dreyer).jpg|*Stensætning på øen Brandsø*
Dankvart Dreyer - Moonlight. The west coast of Jutland at Bovbjerg - Google Art Project.jpg|*Vestkysten af Jylland ved Bovbjerg* (1843)
Munkemølle i Odense (Dankvart Dreyer).jpg|*Munkemølle i Odense* (n. 1844)
Maleren Dankwart Dreyer, Assens.jpg|Dreyerin muistomerkki Assensissa.

## Lähteet

## Aiheesta muualla
Eskimokangas

**Eskimokangas** eli **eskimo** on paksu ja pehmeä karstavillalangasta valmistettu päällysvaatekangas. Se on kudottu kaksinkertaiseksi ja tavallisesti siten, että kankaan oikea puoli eli pinta on nukaton ja nurja puoli nukkapintainen.

Upseerien päällystakkikankaan (eskimon) oikeaan puoleen käytettiin 1930-luvulla yksinomaan merinovillaa, jossa oli paljon kiharoita tietyllä pituudella, tai vastaavaa noilssia eli villan kampauksessa erotettuja lyhyempiä kuituja. Saman kankaan nurjaan puoleen ja siviilieskimoihin käytettiin merinovillaa, jossa oli vähemmän kiharoita tietyllä pituudella.

## Lähteet